**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**.... 2019 թվականի N ..... - Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

**-------------------------------------------------------------------------------------------------------------------------**

Հիմք ընդունելով «Հայաստանի Հանրապետության բյուջետային համակարգի մա­սին» Հայաստանի Հանրա­պետության օրենքի 19-րդ հոդվածի 3-րդ կետը և 23-րդ հոդվածի 3-րդ մասը` Հայաստանի Հանրապետության կառավարությունը ո ր ո շ ու մ է.

1. «Հայաստանի Հանրապետության 2019 թվականի պետական բյուջեի մասին» Հա­յաստանի Հանրապետության օրենքի և Հայաստանի Հանրա­պետության կառավա­րու­թյան 2018 թվականի դեկտեմբերի 27-ի «Հայաստանի Հանրապետության 2019 թվականի պե­տական բյուջեի կատարումն ապահովող միջոցա­ռում­ների մասին» Հայաստանի Հանրա­պե­­տու­թյան կառավարության N 1515-Ն որոշման մեջ կատարել փոփոխություններ` համա­ձայն NN 1-4 հավելվածների:

 2. Հայաստանի Հանրապետության 2019 թվականի պետական բյուջեով նախա­տես­ված Հայաստանի Հանրապետության կառավարության պահուստային ֆոնդից Հայաս­տա­նի Հանրապետության կառավարությանը 1185 «Արտասահմանյան պատ­վիրակությունների ընդու­նելությունների և պաշտոնական գործուղումների կազմակերպում» ծրագրի 11002 «Արտա­սահ­մանյան պաշտոնական գործուղումներ» միջոցառման համար հատկացնել 95,000.0 հազ. դրամ (բյուջետային ծախսերի տնտեսագիտական դասակարգման «Արտա­սահ­մանյան գործուղումների գծով ծախսեր» հոդ­վածով):

 3. Սույն որոշումն ուժի մեջ է մտնում պաշտոնական հրապարակմանը հաջորդող օր­վանից:

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

**1. Անհրաժեշտությունը**. ՀՀ կառավարության վերը նշված որոշման նախագծի (այսու­հետ` Նախագիծ) ըն­դու­նումը պայմա­նավորված է ՀՀ 2019 թվականի պետական բյու­ջե­ում պաշտոնական գործուղումների գծով ծախսերի ֆինանսա­վոր­ման համար նախատես­ված հատկա­ցումների ան­բա­վա­րա­րության համար լրացուցիչ մի­ջոց­ներ նախա­տե­սելու անհրա­ժեշտությամբ:

**2. Ընթացիկ իրավիճակը և խնդիրները.** ՀՀ 2019 թվականի հաստատված պետա­կան բյուջեով 1185 «Արտասահմանյան պատվիրակությունների ընդունելությունների և պաշտոնական գործուղումների կազմակերպում» ծրագրի 11002 «Արտասահմանյան պաշ­տո­­նական գործուղումներ» միջոցառման գծով նախատեսված է եղել 350 մլն դրամ, ընդ որում՝ ՀՀ կառավարության 01.08.2019թ N 965-Ն, 16.09.2019թ N 1211-Ն և 17.10.2019թ N 1439-Ն որոշումներով նշված գումարն ավելացվել է 530 մլն դրամով, ճշտված բյուջեն կազ­մում է 880 մլն դրամ: Ներկայումս նշված միջոցառման գծով ֆինանսավորումը կազմում է 844.2 մլն դրամ: Միաժամանակ հարկ է նշել, որ համապատասխան մարմինների կողմից ՀՀ վարչապետի որոշումների և ՀՀ նախագահի կարգադրությունների հիման վրա արդեն իսկ ներկայացվել է արտասահմանյան պաշտոնական գործուղումների գծով 26 մլն դրամ գումարի հայտեր, ինչպես նաև առկա են ՀՀ վարչապետի այլ որոշումներ և ՀՀ նախագահի կարգադրություններ, որոնց ֆինանսավորման հայտերը դեռևս չեն ներկայացվել:

Հաշ­վի առնելով նշված հանգամանքը, ինչպես նաև մինչև տարվա ավարտը ընկած ժամա­նակահատվածը` ակնհայտ է, որ վերոնշյալ միջոցառման գծով անխափան ֆինան­սա­վորումը ռիսկեր է պարունակում:

Հիմք ընդունելով վերոնշյալը և այն հանգամանքը, որ «Արտասահմանյան պաշ­տոնական գործուղումներ» միջոցառման մասով գումարների ավելացումը հիմնա­կա­նում պայ­մանավորված է ՀՀ վարչապետի գլխավորած կառավարական պատվի­րա­կու­թյուն­­ների արտա­սահմանյան պաշտոնական այցերի համար կազմակերպվող հատուկ ինք­նա­թիռի չվերթների համար կատարվող ծախսերով, ուստի Նախագծով առա­ջարկվում է «Ար­տասահ­ման­յան պաշտոնական գործուղումներ» միջոցառման համար նախատեսված գու­մարն ավե­­լաց­նել 95.0 մլն դրամով՝ ՀՀ 2019 թվականի պետական բյու­ջեով նախա­տես­ված ՀՀ կառավարության պահուստային ֆոնդից:

Այդ կապակցությամբ ներկայացվում է ՀՀ կառավարության համապատասխան որոշ­ման նախագիծ:

**3. Տվյալ բնագավառում իրականացվող քաղաքականությունը.** Նախագիծը չի նա­խատեսում տվյալ բնագավառում իրականացվող գործող քաղաքականության փոփոխութ­յուն:

**4. Կարգավորման նպատակը և բնույթը.** Նախագծի նպատակն է ՀՀ կառա­վա­րու­թյան ս.թ. դեկտեմբերի 27-ի N 1515-Ն որոշ­ման մեջ ավելաց­նել 1185 ծրագրի 11002 «Ար­տա­սահմանյան պաշտոնական գործուղումներ» 95.0 մլն դրամով: Նշվածի համար ֆինա­սա­վորման աղբյուր է հանդիսանում 2019 թվականի պե­տական բյու­ջեի կառա­վա­րու­թ­յան պահուստային ֆոնդը:

**5. Նախագծի մշակման գործընթացում ներգրավված ինստիտուտները և անձիք**. Նա­­խագիծը մշակվել է ՀՀ ֆինանսների նախարարության կողմից և նախագծի մշակման գործ­­ընթացում այլ ինստիտուտներ և անձիք չեն ներգրավվել: Հասարակությունը սույն որոշ­ման նախագծմանը նույնպես չի մասնակցել:

**ՏԵՂԵԿԱՆՔ**

**Իրավական ակտն ընդունելու դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Նախագծի ընդունումը ինչպես ՀՀ 2019 թվականի պետական բյուջեի, այնպես էլ հա­մայնք­ների բյուջեների եկամուտների և ծախսերի փոփոխություն չի առաջացնում:

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

Նախագծի ընդունումն այլ իրավական ակտերում փոփո­խութ­յուն­ների կամ լրացում­նե­րի ան­հրաժեշտություն չի առաջացնում:

Նախագծի մշակման համար կիրառված իրավական ակտերն են` «Հայաստանի Հան­­րապետության 2019 թվա­կանի պետական բյուջեի մա­սին» ՀՀ օրենք և ՀՀ կառա­վա­րու­թյան 2018 թվականի դեկտեմբերի 27-ի N 1515-Ն որոշումը: